钦定古今图书集成/明伦汇编/官常典/第741卷 > 徐春芳
## 钦定古今图书集成/明伦汇编/官常典/第741卷 > 徐春芳

按《惠州府志》：“春芳和平仁义，图人幼有至性，愤其祖
父为贼所杀，常誓不共戴天。年渐长，力能执戈。会县
官举兵击贼，谓友人曰：‘我行矣’。其友止之曰：‘子娶甫
期，始有女，奈何遽以千金之躯蹈不测，盍少待生子
乎’？春芳指曰：‘吾视日如年，且吾不能料吾躬，敢卜吾
后乎’？”遂仗剑诣军前报效，临阵争先赴敌死。先是其
妻曾氏送之门，曰：“君死，吾即相从于地下。”比报至，痛
哭三日三夜而绝。